Κώστας Νικολαΐδης

Ο Κώστας Νικολαΐδης (γεννημένος στις 10 Σεπτεμβρίου 1944) είναι Έλληνας παλαίμαχος διεθνής ποδοσφαιριστής, ο οποίος αγωνιζόταν ως επιθετικός. Κατά τη διάρκεια της παρουσίας του στην Α΄ Εθνική σημείωσε 100 γκολ, επίδοση που τον κατατάσσει ανάμεσα στους κορυφαίους σκόρερ της Α΄ Εθνικής, διαχρονικά.Super League 2011-12: onsports.gr Οι «χρυσοί» αριθμοί (27-08-2011)sports.in.gr Αφιέρωμα στην ιστορία του ελληνικού ποδοσφαίρου ενόψει της νέας περιόδου

 Καριέρα 
 Σε συλλογικό επίπεδο 
Σημαντικότερος σταθμός της καριέρας του Κώστα Νικολαΐδη υπήρξε η ΑΕΚ στην οποία πήγε το 1965 σε ηλικία 21 ετών από τον ΠΑΟ Σαφράμπολης και γρήγορα απέκτησε θέση βασικού, κατακτώντας στο διάστημα της παρουσίας του δύο πρωταθλήματα (1967-68, 1970-71) και ένα κύπελλο (1965-66).

Το 1973 αφού έμεινε ελεύθερος από την ΑΕΚ, πήγε στον ΠΑΣ Γιάννινα. Με την ομάδα των Ιωαννίνων κατέκτησε το πρωτάθλημα 1973-74 και την άνοδο στην Α εθνική.

Το 1974 πήγε στον Απόλλωνα Αθηνών,"Και ο Νικολαΐδης υπέγραψε χθές στον Απόλλωνα", εφ. Αθλητική Ηχώ, 22/8/1974, σελ. 5 με τη φανέλα του οποίου αγωνίστηκε για 2 χρονιές. Τη σεζόν 1974-75 κατέκτησε το πρωτάθλημα και την άνοδο στην Α΄ Εθνική και η σεζόν 1975-76 ήταν η τελευταία της καριέρας του στην Α΄ Εθνική.rsssf Greece 1975/76 Υπήρξε δεινός σκόρερ και εκτός από τα 100 γκολ που σημείωσε σε αγώνες Α΄ Εθνικής, είναι και ένας από τους τέσσερις Έλληνες ποδοσφαιριστές που έχουν καταφέρει να σκοράρουν σε οκτώ συνεχόμενους αγώνες πρωταθλήματος.sentragoal.gr  Ο Σιδέρης, οι Νικολαΐδηδες και ο Μήτρογλου

Το 1976 μεταπήδησε στον Ολυμπιακό Νέων Λιοσίων,"Ο βετεράνος Νικολαΐδης κατέληξε στα Λιόσια", εφ. Αθλητική Ηχώ, 11/8/1976, σελ. 5 με τη φανέλα του οποίου τη σεζόν 1976-77 αγωνίστηκε στην Β΄ Εθνική και τερμάτισε την ποδοσφαιρική του σταδιοδρομία με το τέλος της περιόδου.

 Τέρματα ανά περίοδο 

ΠερίοδοςΣύλλογοςΤέρματα1965-1966ΑΕΚ111966-1967ΑΕΚ121967-1968ΑΕΚ181968-1969ΑΕΚ101969-1970ΑΕΚ121970-1971ΑΕΚ151971-1972ΑΕΚ91972-1973ΑΕΚ71975-1976Απόλλων6

 Στην εθνική ομάδα 
Ο Κώστας Νικολαΐδης αγωνίστηκε με την εθνική Ελλάδας σε 4 αγώνες στο διάστημα 1971-73. Η πρώτη του εμφάνιση πραγματοποιήθηκε στις 17 Νοεμβρίου 1971, σε φιλικό αγώνα με τη Βουλγαρία που έληξε 2-2.ΕΠΟ, Εθνική Ανδρών, συμμετοχές-γκολΕΠΟ, Αγώνες Εθνικής Ανδρών (1971-1975)

Είχε ακόμα 10 συμμετοχές με την εθνική νέων.

 Τίτλοι 
 Πρωταθλήματα Ελλάδας: 2 (1967-68, 1970-71)
 Κύπελλο Ελλάδας: 1 (1965-66)

 Σημειώσεις 

 Παραπομπές 

 Πηγές 

 Ο Κώστας Νικολαΐδης στην επίσημη ιστοσελίδα της ΑΕΚ
 90 χρόνια ΑΕΚ - Η ιστορία της ΑΕΚ, Εκδοτικός Οργανισμός Λιβάνη

Κατηγορία:Έλληνες ποδοσφαιριστές
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Εθνικής Ελλάδος
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Απόλλων Σμύρνης
Κατηγορία:Προπονητές ποδοσφαίρου Α.Ε. Ορχομενού